कोटा. परबतसर के निर्दलीय विधायक हनुमान बेनीवाल ने सार्वजनिक निर्माण विभाग के मंत्री युनूस खान चिकित्सा मंत्री राजेंद्र राठौड़ पर गैंगस्टर आनंदपाल से नजदीकी रिश्ते होने के आरोप लगाए हैं।
बुधवार को कोटा आए बेनीवाल ने नयापुरा में पत्रकारों से बातचीत में कहा कि आनंदपाल दोनों मंत्रियों का प्रॉपर्टी पार्टनर है। उससे वे काम निकलवाते हैं और लोगों को धमकियां दिलवाते हैं। मंत्री यूनुस खान ने मंत्री राजेंद्र राठौड़ से कहकर कमांडो शक्तिसिंह की प|ी का ट्रांसफर झुंझुनूं करवाया था। जिसकी सीबीआई से जांच हो तो दोनों मंत्री हट जाएंगे।
एसओजी-एटीएस को आनंदपाल के भागने की जानकारी एक साल पहले थी, इस सवाल पर बेनीवाल ने कहा कि एसओजी-एटीएस ने किसको अलर्ट किया था पता नहीं। इनके एडीशनल डीजी लंबे टाइम से इस पर हैं, लेकिन यह मामला उनके बस का नहीं है।
एटीएस एसओजी को पता था कि आनंदपाल के भागने के बाद जातिवाद के झगड़े राजस्थान में हो सकते है। लेकिन, इस प्रकरण में उनकी संदिग्ध भूमिका रही। इनके अधिकारियों के खिलाफ सरकार को कार्रवाई करनी चाहिए। इसकी जांच जब तक सीबीआई नहीं करेगी, तब तक मंत्रियों, नेताओं का माफिया गठजोड़ खुलकर सामने नहीं आएगा।
लूटका रिकॉर्ड बढ़ा रही हैं मुख्यमंत्री
बेनीवालने कहा कि सीएम से गृहक्षेत्र की सड़कें नहीं बन रही हैं, लेकिन वह अपने घर का विकास कर रही है। पहले 32 हजार करोड़ की लूट की थी। इस रिकॉर्ड को और ज्यादा कर बढ़ा रही है। ललित मोदी आरसीए के अंदर गया। उसके साथ एक लाख करोड़ का घोटाला करके यहां से भाग जाना चाहती हैं।
नयापुरा में किया स्वागत
विधायक बेनीवाल का नयापुरा स्वामी विवेकानंद चौराहे पर छात्रनेता जितेंद्र चौधरी अतुल सावंत के नेतृत्व में जाट समाज के युवाओं ने स्वागत किया। यहां बूंदी उप जिला प्रमुख सत्येंद्र मीणा भी उनके साथ रहे।
bho_Deva hin_Deva hin_Deva hin_Deva hin_Deva hin_Deva hin_Deva awa_Deva